**ИЗДАВАНЕ НА АКАДЕМИЧНА СПРАВКА ЗА СПЕЦИАЛИЗАЦИЯ**

**І. Правно основание**

* Закон за висшето образование

**ІІ. Заявител**

Заявители по настоящата услуга могат да бъдат лица, придобили специалност в системата на здравеопазването, и притежаващи Свидетелство за призната специалност издадено от Медицински университет – Варна. Академичната справка се издава за ползване при необходимост за удостоверяване на изпълнена учебна програма по конкретна наредба. Заявление може да се подава само от физически лица:

* лично - с документ за самоличност;
* други граждани - с писмено нотариално заверено пълномощно.

**IІI. Орган, предоставящ услугата**

 Медицински университет – Варна

**IV. Необходими документи**

* Заявление по образец (*може да бъде изтеглено от интернет страницата на МУ-Варна www.* *mu-varna.bg, както и да бъде получено на място в отдел СДО*), в което се вписват лични данни на специалиста за издаване на академичната справка, личните данни на подателя, както и адрес на получателя;
* Копие от свидетелство за призната специалност издадено от Медицински университет – Варна;
* Документ за платена такса.

**V. Процедура по предоставяне на образователната услуга**

* **Начини на заявяване на услугата:**

Заявителят подава необходимите за издаване на академичната справка документи:

* в сектор Деловодство на Медицински университет-Варна, което се намира във фоайе-партер в сграда „Ректорат“ на МУ-Варна на ул. „Марин Дринов” № 55 всеки работен ден от 8:30 до 17:00 часа. Документите се регистрират с входящ номер в системата за управление на документооборота, като този номер се дава на приносителя на документите при поискване;
* в отдел СДО при Медицински университет-Варна;
* по електронната поща sdo@mu-varna.bg ;
* по пощата.

В отдел СДО се работи с архивираното досие и наличната в него документация. При наличие на всички изискуеми данни се изготвя академична справка съдържаща: имена, съгласно издаденото свидетелство за призната специалност, наредбата, въз основа на която е изпълнена учебна програма по специалността, начална дата и база за обучение, евентуално признати периоди на обучение, брой извършени оперативни интервенции или дейности; положени колоквиуми с оценки, данните на издаденото свидетелство за призната специалност. При констатиране на непълнота наналичната информация, лицето се уведомява за възможностите за допълване. След допълване на документацията се пристъпва към издаване на академичната справка.

* **Документите се получават**:

**1.** На място, в отдел СДО при Медицински университет-Варна, от лицето или заявилия образователната услуга срещу представяне на документ за самоличност, полагане на подпис, изписване на имената на получателя в заявлението и дата;

**2.** По пощата чрез лицензиран пощенски оператор – при изрично изразено желание на лицето, отразено в заявлението;

**3.** По пощата с куриерска пратка – при изрично изразено желание на лицето за получаване на документите чрез куриерска пратка и заплащане на пощенските разходи за негова сметка, отразено в заявлението. Заплащането на пощенските разходи се извършва при получаване на документите;

**VІ. Дължими такси**

Услугата се заплаща съгласно решение на Академичния съвет на Медицински университет-Варна за утвърждаване на такси за издаване на документи (Протокол № 31/07.07.2014 г).

- За издаване на академична справка се събира такса 50 лв.

**Заплащането се извършва:**

* По банков път по банковата сметка на университета:

Банка „ДСК" ЕАД-клон Варна, BIC: STSABGSF и IBAN: BG24STSA93003100040700

**VІІ. Срок за извършване на образователната услуга**

Срокът за издаване на академичната справка е до **петнадесет работни дни**, освен **в случай на необходимост от допълнителна проверка**, когато **срокът от петнадесет работни дни започва да тече от получаването на резултатите от проверката**.

**VІІІ. Срок на действие**

 Издадената академична справка е безсрочна.

**ІХ. Ред за обжалване**

Обжалването се извършва по реда на Административнопроцесуалния кодекс.

|  |  |
| --- | --- |
| **!** | Телефон за връзка – 052/677 016; 052/677 017  |
| Ел. адрес за предложения във връзка с услугата – sdo@mu-varna.bg |